A Thousand Suns

A Thousand Suns (Seribu Matahari) merupakan album studio keempat oleh kumpulan rock Amerika Linkin Park. Ia dijadualkan untuk dilancarkan pada 10 September 2010 oleh Warner Bros. Records. Album ini diterbitkan bersama oleh vokalis Linkin Park Mike Shinoda dan Rick Rubin, yang sebelum ini bekerjasama bagi menerbitkan album Minutes to Midnight (2007). Single pertama bagi album ini, "The Catalyst", dilancarkan pada 2 Ogos 2010.

Proses penulisan dan rakaman 
Mike Shinoda, Phoenix dan Joe Hahn mula bekerja dengan dua idea lagu baru di rumah Hahn, seterusnya proses rakaman di studio bermula kemudian. Linkin Park mahukan album ini sebagai album konsep. Pada November 2008 Chester Bennington menyatakan bahawa ia "berbunyi sedikit menggentarkan saya, jadi, saya fikir tahap keyakinan saya akan menurun, tetapi setelah dipersembahkan oleh kawan kami, kami sukakan idea ini. Ia merupakan idea yang memberi inspirasi, dan ia adalah sesuatu yang kami boleh kaitkan banyak perkara yang kami ingin tulis." Dia menambah bahawa kumpulan tersebut merancang untuk memulakan rakaman pada Disember selama enam minggu. Asalnya album tersebut sepatutnya dikeluarkan pada pertengahan 2009, tetapi pada lewat Mac pula Shinoda menulis di dalam blognya dengan menyatakan "Kami berharap album Dead by Sunrise Chester akan keluar pada musim luruh ini, dan seterusnya album baru Linkin Park awal tahun depan."

Semasa temu ramah dengan Rolling Stone pada Mei 2009, Mike Shinoda mendedahkan bahawa kumpulan tersebut sedang dalam proses menulis dan merakam bahan untuk album ini. Album tersebut sepatutnya dijadualkan keluar pada awal 2010, tetapi Shinoda sangat mementingkan "kualiti nada" dan menyatakan bahawa "kalau kami perlu berundur setapak ke belakang bagi memastikan segalanya bermutu tinggi mengikut standard kami, kami akan lakukannya." Shinoda juga menyatakan bahawa, jika dibandingkan dengan Minutes to Midnight, album baharu ini akan mempunyai "aliran konsistensi" yang lebih besar serta lebih eksperintal dan "diharapkan lebih terkini". Album ini turut menampilkan sampel petikan ucapan terkenal oleh beberapa ahli politik tersohor Amerika Syarikat. Album ini mendapat namanya daripada teks Sanskrit India, "Bhagvad Gita" yang menyatakan "Jika sinaran seribu matahari (a thousand suns) akan meletup sekaligus di langit yang akan menjadi seperti keagungan Yang Maha Besar...." ("If the radiance of a thousand suns were to burst at once into the sky that would be like the splendor of the Mighty one....").

Senarai runut

Sejarah pelancaran

Rujukan

Pautan luar 
 Laman web rasmi Linkin Park

Album 2010
Album Linkin Park